Пры ўсынаўленні або ўдачарэнні дзіцяці ва ўзросце ад 3 да 16 гадоў па жаданні работніка наймальнік абавязаны даць яму кароткачасовы водпуск без захавання заработнай платы тэрмінам да 90 каляндарных дзён. Аднак такі водпуск прадастаўляецца аднаму з усынавіцеляў або адзінаму ўсынавіцелю і толькі на працягу шасці месяцаў з дня ўступлення ў сілу рашэння суда аб усынаўленні. Даецца такі адпачынак для ўстанаўлення блізкіх адносін паміж дзецьмі і прыёмнымі бацькамі, іх адаптацыі ў новай сям’і.